ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
18 พ.ย. 2558

สรุปภาวะตลาดภาคเช้า :SET อ่อนตัว – SET อ่อนตัว ด้วยแรงขายในกลุ่มพลังงาน ตามการอ่อนตัวของราคาน้ำมันดิบเมื่อคืน รวมถึงกลุ่ม ICT ซึ่งความกังวลจากมูลค่าใบอนุญาต 4G ในระดับสูง และมีภาคต่อในวันที่ 15 ธ.ค. สำหรับคลื่น 900 MHz เป็นปัจจัยกดดันอยู่ ส่วนกลุ่มรับเหมาก่อสร้าง ยังไม่เปรี้ยงปร้างเท่าใดนัก ก่อนรู้ผลประมูลงานรถไฟทางคู่ในวันพรุ่งนี้ ทั้งนี้ SET ปิดตลาดภาคเช้าที่ระดับ 1383.31 จุด, -6.86 จุด หรือ -0.49% ด้วยมูลค่าซื้อขายที่ระดับ 1.7 หมื่นลบ. กลุ่มหลักกดดันตลาด โดยพลังงาน, ICT และแบงก์ ปิดลบ -1.0%, -0.7% และ -0.6% ตามลำดับ ด้านตลาดภูมิภาคแกว่งแคบ โดยบวกลบคละเคล้า
 
กลยุทธ์ที่แนะนำ :
ช่วงบ่าย: การอ่อนตัวให้ติดตามแนวรับ 1375-1380 จุด ซึ่งคาดยังไม่ต่ำกว่า ตามภาพรวมช่วงนี้ ซึ่งมอง SET เป็นรอบรีบาวด์ ซึ่งมีแนวต้านอยู่ที่ 1400 และ 1410 จุด ตามลำดับ ส่วนกรณีผิดคาด หลุดต่ำกว่า 1375 จุด จะกลับมาเป็นสัญญาณลบ กลยุทธ์ ตลาดยังเก็งกำไรได้ แต่หากต่ำกว่า 1375 จุด ควรขายลดพอร์ตบ้าง เช่นเดียวกับผู้ที่ถือหุ้นอยู่ ทั้งนี้ หุ้นแนะนำตามสัญญาณเทคนิค ได้แก่ PLANB (รับ 7.15 ต้าน 7.90 cut 6.90)
 